[{"text_idx": "#000000", "text": "Fantomoj svarmis dum silvestra nokto"}, {"text_idx": "#000001", "text": "Kiel konate, en malnovaj kasteloj vivas fantomoj, spiritoj kaj vespertoj. Fantomoj kun simpla blanka littuko parolas la holivudan lingvon kaj provas timigi filmspektantojn, sed iuj tre toleremaj fantomoj sub alikoloraj littukoj parolas Esp-on kaj tre amikemas."}, {"text_idx": "#000002", "text": "Dudeko da tiaj s\u0302veb-vojag\u0302is plurcent kilometrojn g\u0302is kastelo Gre\u0301sillon Grezijono por mojose amikig\u0302i dum kvar tagoj c\u0302irkau\u0306 la jarfino kaj g\u0302ui interesan programon. Por la silvestra balo, tiuj fantomoj surmetis okul-maskojn kaj belajn kostumojn por aspekti kiel veraj homoj.\nProvu sur la suba foto rekoni iun."}, {"text_idx": "#000003", "text": "La ag\u0302oj varias inter la magiaj nombroj 8 kaj 88."}, {"text_idx": "#000004", "text": "Cetere, en la kastela supro vivas veraj vespertoj, tiuj gardas kaj eble legas la Kulturajn Kajerojn redaktitajn tie dum 30 jaroj kaj stokitajn en la plej supra etag\u0302o. La mezan etag\u0302on kun 40 litoj en 20 c\u0302ambroj, kutime okupas homaj spiritoj \u2013 la plej brilaj venos en printempo kaj somero por gvidi au\u0306 c\u0302eesti edifan semajnon. Vidu la agendon."}]